EkBass/fiwiki-20250220-pages-articles huggingface dataset:
Kozue Andō

Kozue Andō (, s. 9. heinäkuuta 1982) on japanilainen jalkapalloilija, joka edustaa sarjatasolla saksalaista 1. FFC Frankfurt -seuraa. Hän on pelipaikaltaan keskikenttäpelaaja. Andō on pelannut Japanin naisten maajoukkueessa 126 maaottelua kesäkuusta 1999 alkaen ja tehnyt niissä 19 maalia. Hän voitti maailmanmestaruuden vuonna 2011 pelaten kaikissa Japanin kuudessa ottelussa. Lontoon 2012 kesäolympialaisissa hän saavutti olympiahopeaa pelaten yhden ottelun kokonaan ja tullen neljässä ottelussa kentälle vaihtopelaajana.http://www.fifa.com/womensolympic/teams/team=1883723/index.html Vuoden 2015 MM-kilpailuissa hän saavutti hopeaa mutta ehti pelata vain puolisen tuntia ennen kisat hänen osaltaan päättänyttä nilkkavammaa. Andō kuului Japanin joukkueeseen lisäksi vuosien 2004 ja 2008 olympialaisissa sekä vuosien 1999 ja 2007 MM-kilpailuissa, Vuosina 2009–2013 Andō pelasi saksalaisessa FCR 2001 Duisburg -seurassa. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1982 syntyneet Luokka:Elävät henkilöt
Karina Maruyama

Karina Maruyama (s. 26. maaliskuuta 1983) on japanilainen jalkapalloilija, joka edustaa kotimaansa sarjassa JEF United Ichihara Chiba -seuraa. Hän on pelipaikaltaan hyökkääjä. Maruyama on pelannut Japanin naisten maajoukkueessa 65 maaottelua ja tehnyt niissä 14 maalia. Hän on voittanut maailmanmestaruuden vuonna 2011, saavuttanut olympiahopeaa vuonna 2012 ja kuulunut Japanin joukkueeseen myös vuosien 2004 ja 2008 kesäolympialaisissa sekä vuoden 2003 MM-kilpailuissa. Vuoden 2011 MM-kisojen puolivälierässä Maruyama teki mestarisuosikki Saksaa vastaan jatkoajalla ottelun ainoan maalin. Loppuottelussa hän tuli kentälle vaihtopelaajana ja pelasi runsaat 50 minuuttia. Lontoon 2012 olympialaisissa hän pelasi vain yhdessä alkulohko- ottelussa sekä viimeiset minuutit loppuottelussa.http://www.fifa.com/womensolympic/teams/team=1883723/index.html == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1983 syntyneet Luokka:Elävät henkilöt
Ayumi Kaihori

Ayumi Kaihori (s. 4. syyskuuta 1986) on japanilainen jalkapalloilija, joka edustaa kotimaansa sarjassa INAC Kobe Leonessa -seuraa. Hän on pelipaikaltaan maalivahti. Kaihori on pelannut Japanin naisten maajoukkueessa 53 maaottelua. Hän oli Japanin ykkösmaalivahti vuoden 2011 MM-kilpailuissa, joissa Japani voitti maailmanmestaruuden.http://yle.fi/urheilu/lajit/jalkapallo/ulkomaat/2011/07/sensaatio_- _japani_loi_usan_mm-finaalissa_2729582.html Hän saavutti olympiahopeaa Lontoossa 2012http://www.fifa.com/womensolympic/teams/team=1883723/index.html ja MM-hopeaa Kanadassa 2015. == Lähteet == Luokka:Japanilaiset jalkapallomaalivahdit Luokka:Japanilaiset olympiamitalistit Luokka:Vuonna 1986 syntyneet Luokka:Elävät henkilöt
Fjodor Jurkovski

Fjodor Nikolajevitš Jurkovski (, 1851 Nikolajev – 11. syyskuuta (J: 30 elokuuta) 1896 Pähkinälinna) oli venäläinen vallankumouksellinen narodnikki. Fjodor Jurkovski syntyi aatelisperheeseen. Hän opiskeli Pietarin merenkulkuopistossa, teknologisessa instituutissa ja lääketieteellis- kirurgisessa akatemiassa valmistumatta mistään. Vuonna 1874 hän levitti vallankumouksellista propagandaa, joutui pidätetyksi, mutta pääsi vapaaksi takuita vastaan. Kansan vapautusjärjestön jäsenenä hän kannatti ”venäläisten jakobiinien” näkemyksiä ja vaati terrorismin käyttöä vallankumouksen välineenä. Vuonna 1879 Jurkovski murtautui H’ersonin valtionrahastoon, josta vallankumoukselliset saivat yli puolentoista miljoonan ruplan saaliin. Salanimellä Saška-inžener hän osallistui Aleksanteri II:n ja Kiovan kenraalikuvernöörin murhayritysten valmisteluun. Hänet pidätettiin vuonna 1880 ja tuomittiin Kiovassa kahdenkymmenen vuoden pakkotyörangaistukseen ja sitä seuraavaan elinkautiseen karkotukseen. Vuonna 1881 Jurkovski saapui Irkutskin kautta Karan pakkotyövankilaan, jossa hän osallistui petturiksi epäillyn Pjotr Uspenskin murhaan. Toukokuussa 1882 hän pakeni Karasta, mutta jäi kiinni Kiinan rajalla, minkä jälkeen rangaistusaikaa lisättiin kymmenellä vuodella. Karan vankilalevottomuuksiin osallistunut Jurkovski lähetettiin vuonna 1883 Pietariin, jossa hän oli vangittuna Pietari-Paavalin linnoituksessa. Vuonna 1884 hänet siirrettiin Pähkinälinnan vankilaan, jossa hän kuoli ilmeisesti krooniseen munuaistulehdukseen. Karassa ja myöhemmin uudestaan Pähkinälinnassa Jurkovski kirjoitti muistelmia ja keskeneräiseksi jääneen romaanin Bulgakov. ==Lähteet== Luokka:Narodnikit Luokka:Venäläiset murhaajat Luokka:Vuonna 1851 syntyneet Luokka:Vuonna 1896 kuolleet
Maisa-hiiri

Maisa-hiiri () on brittiläisen Lucy Cousinsin piirtämä lastenkirjoissa esiintyvä kuvitteellinen hahmo. Maisa-kirjojen pohjalta Maisa-hiirestä on tehty myös kymmeniä piirrosanimaatioita. Kirjojen ja animaatioiden muita hahmoja ovat Tellu-tipu, Arttu-orava, Nipa-norsu ja Keke-krokotiili. Maisa- hiiren suomenkielisen kertojana toimi Ilkka Merivaara. Luokka:Lastenkirjat Luokka:Lastenohjelmat Luokka:Piirrossarjat Luokka:Kuvitteelliset hiiret ja rotat Luokka:Piirroshahmot
Bentsidiini

Bentsidiinin kemiallinen kaava on C12H12N2 ja rakennekaava NH2C6H4-C6H4NH2. Siitä käytetään myös nimiä (1,1'-bifenyyli)-4,4'-diamiini, 4,4'-diaminobifenyyli, p-diaminodifenyyli ja bifenyyli-4,4'-yleenidiamiini. Bentsidiini on palavaa normaaliolosuhteissa väritöntä tai punertavaa kiteistä jauhetta, jolla on miellyttävä haju. Aine muuttuu tummaksi ilman ja valon vaikutuksesta. Bentsidiinin moolimassa on 184,2 g/mol, sulamispiste 120 °C, kiehumispiste 401 °C, tiheys 1,3 g/cm3 ja CAS-numero 92-87-5. Bentsidiinin liukoisuus veteen 25 °C:n lämpötilassa on alle 0,05 g/100 ml. Bentsidiini hajoaa kuumentuessaan tai palaessaan, jolloin siitä muodostuu myrkyllisiä höyryjä, jotka sisältävät typen oksideja. Bentsidiinia käytetään väriaineiden valmistukseen ja analyyttisessä kemiassa. ==Ympäristö- ja terveysvaikutukset== Pitkäaikainen tai toistuva altistuminen bentsidiinille voi aiheuttaa syöpää. Aine voi imeytyä elimistöön hengittämällä sen aerosoleja, ihon läpi tai nieltynä. Aine on myrkyllistä vesieliöille. == Aiheesta muualla == * *PubChem: Benzidine *Toxin and Toxin Target Database (T3DB): Benzidine *Kyoto Encyclopedia of Genes and Genomes (KEGG): Benzidine *ChemBlink: Benzidine Luokka:Aromaattiset yhdisteet
Konarin maakunta

thumb|243px|Kunarin sijainti Afganistanin kartalla. Konar (myös: Kunar, paštuksi کونړ) on yksi Afganistanin 34 maakunnasta. Maakunta sijaitsee metsäisessä Hindukuš-vuoristossa. Konarin asukasluku on 428 800\. Maakunnan pinta-ala on 4339 neliökilometriä. Väestöstä 95 prosenttia on pataaneja, 5 prosenttia nuristan-kansaa.Kunar Province HydroPower Assessment USAID Afghanistan Clean Energy Project (ACEP) March, 2010 executive summary (pdf) ==Lähteet== ==Aiheesta muualla== *Kunar Provincial profile, MRRD Luokka:Afganistanin maakunnat
Kirsten Bolm

Kirsten Bolm (s. 4. maaliskuuta 1975 Frechen) on saksalainen entinen pika- aitajuoksija ja EM-mitalisti. Bolm osallistui Ateenan kesäolympialaisiin 2004 100 metrin aitajuoksussa, jossa hän keskeytti välierissä. Göteborgin EM- kilpailuissa 2006 hän saavutti jaetun hopeasijan irlantilaisen Derval O'Rourken kanssa. Sisäratojen EM-kilpailuissa Bolm sijoittui kolmesti pronssille 60 metrin aitajuoksussa. Vuoden 2002 kultamitalisti Glory Alozie hylättiin myöhemmin, koska Nigerian yleisurheiluliitto ei ollut antanut tälle lupaa kilpailla Espanjan joukkueessa, ja Bolm nousi hopealle. Bolmin henkilökohtainen ennätys 100 metrin aitajuoksussa on Lontoossa 22. heinäkuuta 2005 juostu 12,59 sekuntia ja sisäradoilla 60 metrin aitajuoksussa Glasgow'ssa 9. maaliskuuta 2002 juostu 7,89 sekuntia. == Lähteet == Luokka:Saksalaiset pika-aitajuoksijat Luokka:Vuonna 1975 syntyneet Luokka:Elävät henkilöt
Have a Nice Day (Bon Jovin kappale)

”Have a Nice Day” on yhdysvaltalaisen hard rock -yhtye Bon Jovin kappale. Se on samannimisen albumin avauskappale. Kappaleen ovat tehneet Jon Bon Jovi, Richie Sambora ja John Shanks. Kappale on myynyt Yhdysvalloissa ja Australiassa kultaa. == Kokoonpano == *Jon Bon Jovi – laulu *Richie Sambora – kitara *Hugh McDonald – bassokitara *David Bryan – koskettimet *Tico Torres – rummut Luokka:Bon Jovin kappaleet Luokka:Vuoden 2005 kappaleet
Pjotr Uspenski

Pjotr Gavrilovitš Uspenski (, 1847 Nižni Novgorodin lääni – 27. joulukuuta 1881 Karan pakkotyövankila) oli venäläinen vallankumouksellinen. Pjotr Uspenski syntyi hovineuvoksen perheeseen. Hän opiskeli Nižni Novgorodin aatelisinstituutissa ja Moskovan yliopistossa suorittamatta tutkintoa. Moskovassa hän työskenteli kirjakaupan hoitajana ja osallistui vallankumouksellisten kerhojen toimintaan. Syksyllä 1869 Uspenski oli mukana perustamassa Sergei Netšajevin Narodnaja rasprava (”Kansan kosto”) -järjestöä ja osallistui opiskelija Ivanovin murhaan. Vuonna 1871 hänet tuomittiin murhasta ja vallankumouksellisesta toiminnasta 15 vuoden pakkotyörangaistukseen ja elinkautiseen karkotukseen Siperiaan. Vuonna 1872 Uspenski saapui Aleksandrovski Zavodin vankilaan, josta hänet vuonna 1875 siirrettiin kautta Karan pakkotyövankilaan. Sinne saapui myös hänen vaimonsa kolmivuotiaan lapsen kanssa. Vuonna 1879 Uspenski päästettiin vapaaseen työryhmään, mutta vuonna 1881 hänet suljettiin uudestaan vankilaan. Siellä vankitoverit Fjodor Jurkovski, Ignati Ivanov ja Andrei Balamez hirttivät hänet petturiksi epäiltynä. Myöhemmin toverituomioistuin osoitti hänet syyttömäksi. ==Lähteet== Luokka:Venäläiset vallankumoukselliset Luokka:Venäläiset henkirikosten uhrit Luokka:Vuonna 1847 syntyneet Luokka:Vuonna 1881 kuolleet
Akseli Lajunen

Akseli Lajunen (s. 1. helmikuuta 1982) on suomalainen yhdistetyn kilpailija (yhdistetty) ja mäkihyppääjä, joka edusti Jyväskylän Hiihtoseuraa. (mäkihyppy) Hän on yhdistetyn olympiavoittajan Samppa Lajusen veli. Mäkihypyn maailmancupissa Lajunen kilpaili ensimmäisen kerran maaliskuussa 1999 sijoittuen 30:nneksi Kuopion suurmäen kilpailussa. Se jäi myös hänen parhaaksi sijoituksekseen maailmancupissa. Tammikuussa 2000 hän oli mukana nuorten MM- kilpailujen joukkuemäessä, jossa Suomi sijoittui pronssille. Hänen kanssaan Suomen joukkueessa hyppäsivät Veli-Matti Lindström, Juha-Matti Ruuskanen ja Kimmo Yliriesto. Samana kautena hän voitti myös mäkihypyn Continental Cupin kokonaiskilpailun. Kaudeksi 2001–2002 hän nousi mäkihypyn A-maajoukkueeseen, muttei päässyt kiertämään talvikisoja. Mäkihyppykilpailut jätettyään vuonna 2002, hän aloitti kilpailemisen yhdistetyssä. Siinä Lajunen kilpaili vain B-maailmancupissa, sijoittuen parhaimmillaan 25:nneksi maaliskuussa 2003. Se jäi myös hänen viimeiseksi kilpailukseen yhdistetyssä. == Lähteet == Luokka:Suomalaiset mäkihyppääjät Luokka:Suomalaiset yhdistetyn hiihtäjät Luokka:Vuonna 1982 syntyneet Luokka:Elävät henkilöt
Ahveniset

Ahveniset on Ahvenanmaalla toimiva järjestö, jonka erityisenä pyrkimyksenä on pitää yllä Ahvenanmaan suomenkielisen väestön kielitaitoa. Järjestön toiminta kattaa kaikki ikäryhmät. Tomintamuotoina ovat mm. erilaiset kurssit ja retket sekä lapsille tarkoitettu lastenkerho. ==Lähteet== *Ahveniset ry:n kotisivut == Aiheesta muualla == * * Luokka:Suomalaiset kulttuurijärjestöt Luokka:Kielenopetus Luokka:Ahvenanmaalaiset yhdistykset
Oršan keskusrautatieasema

Oršan keskusrautatieasema (, ) on merkittävä, Valko-Venäjän Vitsebskin alueen kaakkoisosassa sijaitseva Valko-Venäjän rautateiden kauttakulku- ja risteysasema. Asema sijaitsee Oršan kaupungissa. Oršan on Minskin paikallisjunien koillisen rataverkon keskeisimpiä asemia, paikallisjunat kulkevat myös Venäjän rajalle (Krasnoje) että Lepeliin. Oršassa rataverkko jakautuu kaikkiaan kuuteen eri ilmansuuntaan ja kaupunki onkin Valko-Venäjän keskeisimpia rautateiden solmupisteitä. Ratayhteyksistä keskeisimpiä on länsi- itäsuuntainen eurooppalainen raideliikenteen liikennekäytävä, joka saapuu Oršaan Minskistä länsilounaasta ja jatkuu idässä Venäjän rajalle ja Venäjällä edelleen Smolenskiin ja esimerkiksi Moskovaan. Toinen hyvin merkittävä linja on Valko-Venäjän itäosia yhdistävä pohjois-eteläsuuntainen päärata. Se luo yhteyden esimerkiksi Pietarista Pihkovan ja Nevelin kautta Valko-Venäjän Vitsebskin, Oršaan ja Mahiljouhun sekä edelleen Žlobiniin, mistä useat junat jatkavat usein esimerkiksi Homeliin (Gomel) sekä Ukrainan Kiovaan tai Ukrainan ja eteläisen Venäjän teollisuuskaupunkeihin. Lisäksi Oršasta lähtevät raiteet Lepeliin (noin 120 kilometriä länsiluoteessa) ja kaakkoon kohti Krytšauta. == Liityntäliikenne == Linja-autoasema busseineen ja linjatakseineen löytyy noin 150 metriä rautatieasemasta lounaaseen. == Lähteet == == Aiheesta muualla == * Oršan rautatieasemasta * Пригородные поезда Орша - Oršan ja Minskin välisten sekä Oršasta Lepeliin ja Venäjän rajalle kulkevien paikallisjunien aikataulut * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko-Venäjän rautatieliikennepaikat Luokka:Vitsebskin alue
Irakli Sirbiladze

Irakli Sirbiladze (, s. 27. syyskuuta 1982 Tbilisi, Georgian SNT, Neuvostoliitto) on georgialainen jalkapalloilija, joka on viimeksi edustanut Kakkosessa pelaavaa Jippoa. Hän on pelipaikaltaan hyökkääjä. Sirbiladze on pelannut kotimaansa Georgian pääsarjassa Lokomotivi Tbilisin, Dinamo Batumin, Sioni Bolnisin, Olimpi Rustavin, Merani Tbilisin sekä Spartaki Tskhinvalin riveissä. Olimpi Rustavissa pelatessaan hän esiintyi myös Mestarien liigan karsinnoissa, joissa teki myös yhden maalin. Sirbiladze siirtyi Suomeen Ykkösessä pelanneeseen Kokkolan Pallo-Veikkoihin Pohjois-Suomen Kolmosessa pelanneen AC Kajaanin kautta. Kaudella 2010 hän voitti Ykkösen parhaan pelaajan palkinnon ja voitti maalikuninkuuden, veikkauspörssin ja paikalliset palkinnot. Kaudeksi 2011 hän siirtyi KPV:sta lainalle Veikkausliigaseura- Jaroon.. Kauden 2011 lopulla hän solmi kaksivuotisen sopiumuksen turkulaisen Veikkausliigajoukkue FC Interin kanssa. Kaudella 2012 hän voitti Veikkausliigan maalikuninkuuden ja hänet valittiin vuoden liigapelaajaksi. Hänen seuransa FC Inter saavutti SM-hopeaa. Kesäkuussa 2013 pelatun FF Jaro-FC Inter -ottelun puoliajalla Sirbiladze esitti ottelun erotuomarille tappouhkauksen. Seurauksena uhkauksesta oli punainen kortti ja automaattinen kahden ottelun pelikielto. Tapaus käsiteltiin Palloliiton kurinpitovaliokunnassa, jossa pelikieltoa pidennettiin yhdellä ottelulla kurinpitolautakunnan pitäessä tappouhkausta epäurheilijamaisena käytöksenä. Sirbiladze teki kauden 2013 lopulla yksivuotisen jatkosopimuksen vuoden jatko- optiolla FC Interin kanssa.http://fcinter.fi/uutiset.php?news_id=4137 Kauden 2014 jälkeen Sirbiladze siirtyi Kuopion Palloseuran riveihin. KuPS-jaksosta tuli vain kauden mittainen. Veikkausliigaotteluita Jarossa, Interissä ja KuPS:ssa kertyi kaikkiaan 147 ja niissä 47 maalia. Tammikuussa 2016 Sirbiladze siirtyi Ykköseen nousseeseen KPV:hen, jota hän oli edustanut jo aiemmin kaksi kautta. Hän olikin heti uudella ensimmäisellä KPV-kaudellaan Ykkösen toiseksi paras maalintekijä 15 maalillaan. Tammikuussa 2018 Sirbiladze siirtyi vapaalla siirrolla KPV:sta kakkosen Jippoon. Jipossa pelejä kertyi vain kaksi kappaletta, joissa hän teki kuitenkin kaksi maalia. Huhtikuussa 2019 Sirbiladzesta tuli vapaa agentti eikä hän ole sen jälkeen pelannut missään joukkueessa. Keväällä 2022 Sirbiladze aloitti valmentajauransa Lehmon Pallon B-junioreiden sekä miesten Itä- ja Keski-Suomen piirin Kolmosessa pelaavan edustusjoukkueen valmennusryhmissä. == Saavutukset == * Ykkösen paras pelaaja 2010 * Ykkösen maalikuningas 2010 * Vuoden liigapelaaja 2012 * Veikkausliigan maalikuningas 2012 * Veikkausliigan hopea 2012 == Lähteet == Luokka:Georgialaiset jalkapalloilijat Luokka:Vuonna 1982 syntyneet Luokka:Elävät henkilöt
Marta Jeschke

Marta Jeschke (s. 2. kesäkuuta 1986 Wejherowo) on puolalainen pikajuoksija ja EM-mitalisti. Jeschke kuului Puolan 4 × 100 metrin viestijoukkueeseen, joka voitti alle 20-vuotiaiden Euroopan-mestaruuden Kaunasissa 2005. Alle 23-vuotiaiden EM-kilpailuissa Debrecenissä 2007 hän sai pronssia 200 metrin juoksussa ja pikaviestissä. Osakan MM-kilpailuissa 2007 Puola oli pikaviestissä kahdeksas. Jeschke osallistui Pekingin kesäolympialaisiin 2008, missä hän juoksi 200 metrillä ja Puolan pikaviestijoukkueessa. 200 metrillä hän karsiutui alkuerissä, ja pikaviestissä Puola selviytyi loppukilpailuun, jossa se kuitenkin hylättiin. Berliinin MM-kilpailuissa 2009 Puola karsiutui 4 × 100 metrin alkuerissä. Barcelonan EM-kilpailuissa 2010 Jeschke juoksi Puolan pronssia ajalla 42,68 sekuntia voittaneessa pikaviestijoukkueessa. Kilpailun voitti Ukraina, ja hopealle sijoittui Ranska. 200 metrillä hän karsiutui välierissä. Daegun MM-kilpailuissa 2011 hän karsiutui sekä 100 metrin että 4 × 100 metrin alkuerissä. Helsingin EM-kilpailuissa 2012 hän juoksi kolmannen osuuden Puolan pronssijoukkueessa pikaviestissä. Jeschken henkilökohtainen ennätys 100 metrillä on Krakovassa 12. kesäkuuta 2011 juostu 11,33 sekuntia, 200 metrillä Rostockissa 28. kesäkuuta 2008 juostu 23,19 sekuntia ja sisäradoilla 60 metrillä Sopotissa 22. helmikuuta 2014 juostu 7,31 sekuntia. == Lähteet == == Aiheesta muualla == * Luokka:Puolalaiset pikajuoksijat Luokka:Vuonna 1986 syntyneet Luokka:Elävät henkilöt
Doc Shaw

Larramie Cortez ”Doc” Shaw (s. 24. huhtikuuta 1992) on yhdysvaltalainen näyttelijä, joka tunnetaan Marcus Littlen roolista televisiosarjassa Viiden tähden merielämää.http://www.ducksters.com/tv/suite_life_on_deck.php Doc on myös näytellyt Boomeria sarjassa Kaksi kunkkua.http://www.family.ca/shows/pair-of-kings/characters/191/ == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset lapsinäyttelijät
Kehdosta hautaan

Kehdosta hautaan () on vuonna 2003 ensi-iltansa saanut yhdysvaltalainen toimintarikoselokuva. Elokuvan on ohjannut Andrzej Bartkowiak ja käsikirjoittanut John O'Brien yhdessä Channing Gibsonin kanssa. Pääosissa näyttelivät Jet Li ja DMX. ==Juoni== Tony Fait on mestarivaras, joka onnistuu jenginsä kanssa tekemään tuottoisan ryöstöretken varastettuaan kasan arvokkaita mustia timantteja. Kaikki muuttuu kuitenkin päälaelleen, kun rikolliseksi siirtynyt entinen etsivä Ling sieppaa Faitin tyttären Vanessan. Ling vaatii lunnaaksi mustia timantteja, mutta joku on jo varastanut ne. Fait lähtee pelastamaan tytärtään Archien ja jenginsä avulla. He saavat kuitenkin yllätysapua, kun Taiwanin hallituksen agentti Su on tullut kostamaan entiselleen parilleen Lingille. == Rooleissa == ==Lähteet== ==Aiheesta muualla== *Leffatykin arvostelu Luokka:Vuoden 2003 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset rikoselokuvat
Zabolin maakunta

thumb|Zabol Afganistanin kartalla. Zabol, myös Zabul, (paštuksi ja ) on yksi Afganistanin 34 maakunnasta. Se sijaitsee Etelä-Afganistanissa ja rajoittuu Pakistaniin. Asukkaita maakunnassa on vuonna 2012 on 287 996, ja asukastiheys on 16,61 neliökilometrillä.World Gazetteer Zabulissa on lentokenttä maakunnan pääkaupungissa Qalatissa (Qalat-i-Ghilzai)First Airstrip in Zabul Province, USAID, 1.9.2006 (Arkistoitu artikkeli) Maakunta jakautuu yhdeksään alueeseen: * Arghandab * Atghar * Daychopan * Mizan * Qalat (Qalat-i-Ghilzai) * Shahjoy * Shamulzayi * Shinkay * Tarnak Wa Jaldak ==Lähteet== == Aiheesta muualla== *AIMS Afghanistan Provincial Maps: Zabul Province (PDF, 370 KB) Luokka:Afganistanin maakunnat
Tero Ruuskanen

Tero Ruuskanen (1977 Puumala – 23. joulukuuta 2012 Puumala) oli luokanopettaja ja pesäpallotuomari. Hän oli ensimmäisenä toiminut tuomarina sekä aikuisten (naiset 2004 Hyvinkää, miehet 2007 Kouvola) että kaikkien tyttöjen ja poikien (E-A -junioreiden) Itä–Länsi-otteluissa. Ruuskasen tuomarinura sai alkunsa vuonna 1989 hänen kotipaikkakunnaltaan Puumalasta. Hänet valittiin vuoden nuorisotuomariksi 1993 valtakunnan tasollahttp://www.pesis.fi/pesapalloliitto/historia/tuomarit/vuoden- nuorisotuomarit/ . Viitattu 7.11.2011.. Hän on myös saanut lukuisia vuoden tuomari- ja nuorisotuomaripalkintoja omalla alueellaan Etelä-Savossa. Tuomaroinnin ja tarkkailun lisäksi Ruuskanen on ollut valtakunnallisten pesäpalloleirien tuomarileirinjohtaja kolme kertaa ja sen lisäksi lukuisissa muissa tehtävissä. Sen jälkeen Ruuskanen jatkoi leiriuraansa tuomaritarkkailijana ja eteni urallaan miesten Ykköspesikseen ja naisten Superpesikseen vuonna 1997 parinaan Niko Kaukovalta. Ensimmäisen miesten Superpesisottelunsa SMJ-SoJy hän tuomitsi Seinäjoella 2001. Varsinaisesti miesten Superpesikseen Ruuskanen nousi syöttötuomariksi vuonna 2003 Jyväskylästä. Ruuskanen on ollut mukana loppuotteluissa pesätuomarina sekä välierissä syöttötuomarina. Ruuskanen oli Suomen Pesäpalloliiton nuorisotuomarijohtaja 2001-2008 ja koulutti tänä aikana valtakunnallisesti noin 1 500 alle 18-vuotiasta nuorisotuomaria ympäri Suomen. Hän on osallistunut 81 valtakunnalliselle pesäpalloleirille tuomarin, tuomaritarkkailijan ja nuorisotuomarijohtajan tehtävässä. == Saavutukset == Pesäpallotuomarina: * Miesten Itä-Länsi-tuomari: 2007 * Naisten Itä-Länsi- tuomari: 2004 == Lähteet == == Aiheesta muualla == *Puumala-lehti *Tilastoa Luokka:Pesäpallotuomarit Luokka:Vuonna 1977 syntyneet Luokka:Vuonna 2012 kuolleet
Gaby Bußmann

Gabriele "Gaby" Bußmann (s. 8. lokakuuta 1959 Haltern am See) on saksalainen entinen yleisurheilija ja olympiamitalisti, joka kilpaili pikajuoksussa. Hän edusti seuratasolla SC Eintracht Hammia. Bußmann voitti 400 metrillä pronssia sisäratojen EM-kilpailuista 1982. Hän oli myöhemmin maansa 4 × 400 metrin viestijoukkueessa sekä Los Angelesin olympialaisissa 1984, joissa se voitti pronssia että EM-kisoissa 1986, joissa Saksa sai hopeaa. Bußmannin ennätys 400 metrillä oli 49,75 sekuntia, jonka hän juoksi vuonna 1983. == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1959 syntyneet Luokka:Elävät henkilöt
Slovenian vuoden urheilija

Slovenian vuoden nais- ja miesurheilija on valittu vuodesta 1968 lähtien. Valinnan tekevät slovenialaiset urheilutoimittajat. == Palkitut == Lähde: dsns-drustvo.si Vuosi Vuoden naisurheilija Laji Vuoden miesurheilija Laji 1968 Marijana Lubej yleisurheilu Miroslav Cerar telinevoimistelu 1969 Nataša Urbančič yleisurheilu Ivo Daneu koripallo 1970 Nataša Urbančič yleisurheilu Miroslav Cerar telinevoimistelu 1971 Nataša Urbančič yleisurheilu Brane Oblak jalkapallo 1972 Nataša Urbančič yleisurheilu Danilo Pudgar mäkihyppy 1973 Nataša Urbančič yleisurheilu Vinko Jelovac koripallo 1974 Nataša Urbančič yleisurheilu Vinko Jelovac koripallo 1975 Mima Jaušovec tennis Bojan Križaj alppihiihto 1976 Mima Jaušovec tennis Borut Petrič uinti 1977 Mima Jaušovec tennis Borut Petrič uinti 1978 Ljuba Tkalčič keilailu Borut Petrič uinti 1979 Breda Lorenci yleisurheilu Bojan Križaj alppihiihto 1980 Mima Jaušovec tennis Bojan Križaj alppihiihto 1981 Bojana Dornig alppihiihto Borut Petrič uinti 1982 Andreja Leskovšek alppihiihto Bojan Križaj alppihiihto 1983 Lidija Lapajne yleisurheilu Borut Petrič uinti 1984 Mateja Svet alppihiihto Jure Franko alppihiihto 1985 Mateja Svet alppihiihto Rok Petrovič alppihiihto 1986 Mateja Svet alppihiihto Rok Petrovič alppihiihto 1987 Mateja Svet alppihiihto Bojan Križaj alppihiihto 1988 Mateja Svet alppihiihto Matjaž Debelak mäkihyppy 1989 Mateja Svet alppihiihto Andrej Jelenc koskimelonta 1990 Mateja Svet alppihiihto Tomo Česen vuorikiipeily 1991 Nataša Bokal alppihiihto Franci Petek mäkihyppy 1992 Marika Kardinar keilailu Rajmond Debevec ammunta 1993 Brigita Bukovec yleisurheilu Igor Majcen uinti 1994 Britta Bilač yleisurheilu Jure Košir alppihiihto 1995 Brigita Bukovec yleisurheilu Iztok Čop soutu 1996 Brigita Bukovec yleisurheilu Andraž Vehovar koskimelonta 1997 Brigita Bukovec yleisurheilu Primož Peterka mäkihyppy 1998 Brigita Bukovec yleisurheilu Primož Peterka mäkihyppy 1999 Metka Šparovec uinti Gregor Cankar yleisurheilu 2000 Špela Pretnar alppihiihto Rajmond Debevec ammunta 2001 Alenka Bikar yleisurheilu Andrej Hauptman maantiepyöräily 2002 Jolanda Čeplak yleisurheilu Aljaž Pegan telinevoimistelu 2003 Jolanda Čeplak yleisurheilu Dejan Košir lumilautailu 2004 Jolanda Čeplak yleisurheilu Vasilij Žbogar purjehdus 2005 Tina Maze alppihiihto Mitja Petkovšek telinevoimistelu 2006 Petra Majdič maastohiihto Matic Osovnikar yleisurheilu 2007 Petra Majdič maastohiihto Primož Kozmus yleisurheilu 2008 Sara Isakovič uinti Primož Kozmus yleisurheilu 2009 Petra Majdič maastohiihto Primož Kozmus yleisurheilu 2010 Tina Maze alppihiihto Dejan Zavec nyrkkeily 2011 Tina Maze alppihiihto Peter Kauzer koskimelonta 2012 Urška Žolnir judo Anže Kopitar jääkiekko 2013 Tina Maze alppihiihto Peter Prevc mäkihyppy 2014 Tina Maze alppihiihto Peter Prevc mäkihyppy 2015 Tina Maze alppihiihto Peter Prevc mäkihyppy 2016 Tina Trstenjak judo Peter Prevc mäkihyppy 2017 Ilka Štuhec alppihiihto Goran Dragić koripallo 2018 Janja Garnbret kiipeily Luka Dončić koripallo == Lähteet == Luokka:Urheilupalkinnot Vuoden urheilija
Gimme Shelter (vuoden 2013 elokuva)

Gimme Shelter on vuonna 2013 ensi-iltansa saanut Ron Kraussin ohjaama ja käsikirjoittama tositapahtumiin perustuva draamaelokuva, jonka pääosassa on Vanessa Hudgens. Elokuvassa raskaana oleva teini ”Apple” pakenee häntä hyväksikäyttävää äitiään June (Rosario Dawson) joka on narkomaani ja prostituoitu, ja etsii oikean isänsä Jackin (Brendan Fraser). == Tarina == Elokuvan päähahmo on Agnes ”Apple” Baileyn (Vanessa Hudgens) jonka äiti June (Rosario Dawson) on narkomaani ja prostituoitu. Äiti käyttää Apllea fyysisesti hyväkseen ja haluaa että tämä pysyy hänenluonaan että saisi kuukausittaisen sosiaalihuollon avustuksen hänestä. Apple lähtee pakoon kurjia kotiolojaan ja alkaa etsimään isäänsä jota ei ole koskaan tavannut. Hän löytää isänsä Jackin (Brendan Fraser), mutta kun tämä ja hänen äitipuolensa saavat tietää että Apple odottaa lasta he painostavat tätä tekemään abortin. Apple meneekin aborttiklinikalle mutta kun hän näkee ultraäänikuvan odottamastan vauvasta häne ei pysty tekemään aborttia ja karkaa uudestaan. Jonkin ajan kuluttua hän joutuu sairaalaan jossa tapaa papin, isä McCarthyn (James Earl Jones) joka kertoo hänelle raskaana olevien tyttöjen kodista. == Näyttelijät == == Tuotanto == Kuvaukset alkoivat kesäkuun 2011 alussa. == Lähteet == == Aiheesta muualla == * * * Luokka:Vuoden 2013 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent- elokuvat Luokka:Elokuvat raskaudesta
Johtaja Rapu

Einari Rapu (myös Erkki Rapu (Paavo Pesusieni – elokuva), ) tai Johtaja Rapu () on hyvin pihi rapu, joka omistaa ja johtaa Ravun kuorta (). Hänen ikänsä on 67 vuotta. Hänen sukulaisiaan ovat äiti, Punaparta ja tytär Helmi, joka on valas. Hahmolla on arkkivihollinen, Sulevi Plankton, joka oli Ravun paras kaveri heidän ollessaan nuoria, mutta he riitaantuivat. He kuitenkin toisinaan tekevät joissain asioissa yhteistyötä, joka hyödyttää heitä molempia. Hahmon loi Stephen Hillenburg ja häntä ääninäyttelee Clancy Brown ja suomeksi Arto Nieminen Paavo Pesusieni - elokuvassa ja Rauno Ahonen muualla. Hahmon ensiesiintyminen tapahtui jaksossa Ravintola-apulainen (). Luokka:Paavo Pesusieni -hahmot Luokka:Kuvitteelliset selkärangattomat
Laghmanin maakunta

Laghman (myös: Lagman, pastuksi/ ), on yksi Afganistanin 34 maakunnasta. Laghmanin asukasluku oli vuonna 2006 noin 386 400, ja arvio vuodeksi 2010 oli 391 148\. Maakunnan pinta-ala on 3 842,58.World Gazetteer thumb|243px|Laghmanin sijainti Afganistanin kartalla. == Alueet == * Alingar * Alishing * Dawlat Shah * Mehtarlam * Quarghaee == Lähteet == == Aiheesta muualla == * Laghman Provincial profile * Maakuntahallinnon verkkosivusto Luokka:Afganistanin maakunnat
Have a Nice Day

Have a Nice Day voi tarkoittaa seuraavia asioita: * Have a Nice Day, Bon Jovin albumi ** ”Have a Nice Day”, Bon Jovin kappale * Have a Nice Day, Count Basien albumi * Have a Nice Day, Roxetten albumi * ”Have a Nice Day”, Stereophonicsin kappale.
Baranavitšyn keskusasema

Baranavitšyn keskusrautatieasema (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Tämä jo 1870-luvulla alkunsa saanut asema on osa merkittävää Euroopan poikittaista liikenneväylää Keski-Euroopan (Berliini, Varsova) ja Venäjän (mm. Moskova) välillä. ==Katso myös== * Baranavitšyn Polesian asema == Lähteet == == Aiheesta muualla == * Kuvia Baranovitšin keskusasemasta ympäristöineen (railwayz.info) * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko- Venäjän rautatieliikennepaikat Luokka:Brestin alue
2AM

2AM on korealainen balladeja esittävä nelihenkinen poikabändi, joka levyttää JYP Entertainmentille. Nelikon nimet ovat vanhimmasta nuorimpaan Lee Changmin (이창민), Im Seulong (임슬옹), Jo Kwon (조권) ja Jung Jinwoon (정진운). 11\. heinäkuuta 2008 2AM debytoi virallisesti esittämällä esikoiskappaleensa ”This Song” KBS- kanavan Music Bank -ohjelmassa, mutta ensimmäisen Mutizen palkinnon Inkigayosta he voittivat vasta 7. helmikuuta 2010 kappaleellaan ”Can't Let You Go Even If I Die”. == Jäsenet == *Lee Changmin (이창민; s. 1. toukokuuta 1986) on ryhmän päälaulaja sekä räppäri. Changmin on myös yksi harvoista korealaisista musiikkitähdistä, jotka ovat suorittaneet kaksivuotisen armeijapalveluksen ennen musiikkiuraansa. *Im Seulong (임슬옹; s. 11. toukokuuta 1987) on laulaja. *Jo Kwon (조권; s. 28. elokuuta 1989) on yhtyeen johtaja ja johtava laulaja *Jung Jinwoon (정진운; s. 2. toukokuuta 1991) on laulaja ja räppäri. == Diskografia == * Saint o'Clock (2010) * Voice (2013) * One Spring Day (2013) * Let's Talk (2014) Luokka:Eteläkorealaiset yhtyeet Luokka:Eteläkorealaiset poikabändit
Ti-Ti Nallen rytmiretki

Ti-Ti Nallen rytmiretki on Ti-Ti Nallen kolmas studioalbumi, jonka solistina toimii Riitta Korpela. Albumista on olemassa myös kasettiversio. Vuonna 1994 tehtiin Ti-Ti Nallen taikarumpu-videokasetti, jolla esiintyy lauluja sekä tältä levyltä, edellisiltä Ti-Ti Nallen Lauluja 1- ja Ti-Ti Nallen talossa tapahtuu-albumeilta, sekä vuonna 1993 ilmestyneeltä Ti-Ti Nallen laulutupa- albumilta. == Kappaleet == # # # # # # # # # # # # # # # # # ==Lähteet== *Rytmiretki CD – Ti-Ti Kauppa Luokka:Vuoden 1992 albumit Luokka:Ti-Ti Nallen albumit
Ti-Ti Nallen joulu

__NOTOC__ Ti-Ti Nallen joulu on Ti-Ti Nallen neljäs studioalbumi, jonka solistina toimii Riitta Korpela. Albumista on olemassa myös kasettiversio. Vuonna 1995 tehtiin samanniminen Ti-Ti Nallen joulu-videokasetti, jolla esiintyvät laulut ovat melkein kaikki tältä albumilta. == Kappaleet == === A-puoli === # # # # # # # # # # === B-puoli === # * # # # # # # # # # === Nalleorkesteri === * Raimo Hastt – johtaja, kitara, mandoliini, laulu kappaleessa 14 * Jarmo Murto – puhallinsoittimet * Jarmo Poutiainen – basso * Kimmo Parviainen – piano, harmoni, urut * Heikki Sihvonen – lyömäsoittimet * Juha Saarinen – harmonikka * Hanna-Liisa Tavast – viulu == Lähteet == * Joulu CD - Ti-Ti Kauppa Luokka:Vuoden 1992 joulualbumit Luokka:Ti-Ti Nallen albumit Luokka:Suomalaiset joulualbumit
Wu Minxia

Wu Minxia (, s. 10. marraskuuta 1985 Shanghai) on kiinalainen uimahyppääjä, olympiavoittaja ja maailmanmestari. Wu on voittanut urheilu-urallaan seitsemän olympia- ja 14 MM-mitalia sekä kuusi mitalia Aasian kisoista. Parihypyissä hän saavutti pitkään menestystä Guo Jingjingin kanssa, ja tämän lopetettua uransa Wun kanssa parikilpailuissa on kilpaillut He Zi ja tämän jälkeen Shi Tingmao. == Lähteet == * Wu Minxia Biography and Olympic Results Sports Reference LLC. Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1985 syntyneet Luokka:Elävät henkilöt
He Zi

He Zi (, s. 10. joulukuuta 1990 Nanning) on kiinalainen uimahyppääjä ja maailmanmestari. Ponnahduslautahyppyihin erikoistunut He on voittanut urheilu- urallaan kaksi olympiamitalia Lontoossa 2012,http://www.olympic.org/olympic- results/london-2012/diving seitsemän MM-mitalia sekä kolme mitalia Aasian kisoista.http://data.star.sports.cn/person_en.php?id=744 http://sports123.com/div/wasg-1s.htmlhttp://sports123.com/div/wasg-3s.html Parihypyissä hän on kilpaillut Wu Minxian kanssa. == Lähteet == * He Zi CIS Chinese Athletes Database === Viitteet === Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1990 syntyneet Luokka:Elävät henkilöt
Nurmesjärvi (Kärsämäki)

Nurmesjärvi on Kärsämäen ja Pyhäjärven rajalla sijaitseva järvi, jonka suurin pituus on 2,3 kilometriä. Suurin osa järvestä sijaitsee Kärsämäen kunnan alueella. Nurmesjärvi on lintujärvi, ja se on luokiteltu kansainvälisesti arvokkaaksi vesilintualueeksi. Järven pinta-ala on noin 260 hehtaaria. == Hydrologia ja luonto == Järven pinta-ala on noin 260 hehtaaria, mutta 1800-luvulla ja 1900-luvun alussa tapahtuniden kuivauksien takia järven avovesi-alue on enää kuudennes edellisestä. Järven reunat ovat täynnä korteikkoja ja avovesi-alueet ovat keskittyneet järven keskiosien tienoille. Maasto järven ympärillä on pää-asiassa soista, mutta peltoakin löytyy rannoilta. Järvi laskee jokea pitkin Kuusaanjärveen ja täten Kalajokea pitkin Pohjanlahteen. Lisäksi Nurmesjärvestä on kaivettu kanava 1920-luvulla, joka kiertää Nurmesnevan kautta Kuusaanjärveen. Järvelle on rakennettu lintutorni vuonna 1987 joka sijaitsee järven eteläisellä rannalla, mutta silti melkein keskelle järveä Nurmesniemen takia. Asutus on keskittynyt järven etelä ja itäpuolille. Nurmesjärvi on osa Natura 2000 -hanketta. Järven linnustoon kuuluu yli 40 lintulajia ja kalalajeista järvellä tapaa useimmiten haukea ja särkeä. == Kunnostushanke == Koska järvi on pahasti kasvanut umpeen, Kärsämäen kunta päätti myöntää 700 000 euron avustuksen järven kunnostamiseen. Tarkoituksena on ruopata 80 000 neliömetrin kokoinen alue ja täten kasvattaa avovesi-aluetta. Lisäksi kanavan kohdalle rakennetaan vene- ja uimaranta sekä järvelle rakennetaan uusi lintutorni sekä nuotiopaikka. == Ajo-ohjeet lintutornille == Kärsämäen kunnan alueelta: Nurmesjärvi sijaitsee Valtatie 4 varressa olevalla sivutiellä Nurmesjärventien varressa. Matkaa risteykseen on Kärsämäen taajamasta noin 15 kilometriä Kärsämäeltä Pyhäjärven suuntaan. Nurmesjärventietä pitkin ajettua noin 9 kilometriä tulee Pyhäjärven kunnanraja vastaan. Tällöin järvi on näkyvissä oikealla puolen tietä. Tästä noin 200 metriä oikealle kääntyy Haapasaarentie joka kiertää järven etelärantaa. Tietä seuraten noin kilometri tulee tien kupeeseen pieni levike, josta on heikosti näkyvä viitoitus polulle joka johtaa lintutornille joka on noin 100 metrin päässä levikkeeltä. Pyhäjärven kaupungin alueelta: Pyhäjärveltä taajamalta päin ajetaan Valtatietä 27 pitkin länteen noin 12 kilometriä, jolloin Parkkiman kylän jälkeen käännytään Nurmesperälle johtavalle tielle. Tietä ajetaan noin 9 kilometriä jolloin etuvasemmalla näkyy Nurmesjärvi. Heti vasemmalla on Haapasaarentien risteys joka kiertää järven etelärantaa. Tietä seuraten noin kilometri tulee tien kupeeseen pieni levike, josta on heikosti näkyvä viitoitus polulle joka johtaa lintutornille joka on noin 100 metrin päässä levikkeeltä. Vene- ja uimaranta tulee kanavan suu-aukolle eli Kärsämäen ja Pyhäjärven rajasta noin 300 metriä Kärsämäen puolelle. == Lähteet == == Aiheesta muualla == * Luokka:Kärsämäki Luokka:Pyhäjärven järvet Luokka:Kalajoen vesistö
Aatto Prihti

Aatto Eero Matias Prihti (s. ) on suomalainen talousvaikuttaja. Hän on toiminut muun muassa Orion Yhtymä Oy:n pääjohtajana, Helsingin Kauppakorkeakoulun kanslerina, Sitran yliasiamiehenä ja Helsingin ja Uudenmaan sairaanhoitopiirin hallituksen puheenjohtajana. Prihti on koulutukseltaan kauppatieteiden tohtori. Aatto Prihtin veli oli Sampo-Rosenlewin omistaja, teollisuusneuvos Timo Prihti. == Julkaisuja == *Konkurssin ennustaminen taseinformaation avulla, Helsinki: Helsingin kauppakorkeakoulu 1975, ISBN 951-699-071-1 *Critical areas in the capital investment process of enterprises (yhdessä Jaakko Hongon ja Kalervo Virtasen kanssa), Helsinki: Helsingin kauppakorkeakoulu 1982, ISBN 951-699-614-0 *Tutkimuksen lisärahoituksen arviointi, Helsinki: Sitra 2000, ISBN 951-563-370-2 == Lähteet == Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Elävät henkilöt Luokka:Vuonna 1939 syntyneet
Émilie Heymans

Émilie Heymans (s. 14. joulukuuta 1981 Bryssel, Belgia) on kanadalainen uimahyppääjä, olympiamitalisti ja maailmanmestari. Heymans on voittanut urheilu-urallaan neljä olympia- ja kolme MM-mitalia sekä kuusi mitalia Pan- Amerikan kisoista. Hän on kilpaillut neljissä kesäolympialaisissa yhteensä yhdeksässä eri tapahtumassa ja sijoittunut kuusi kertaa viiden parhaan joukkoon.http://www.sports-reference.com/olympics/athletes/he/emilie- heymans-1.html == Lähteet == * Emilie Heymans Biography and Olympic Results Sports Reference LLC. === Viitteet === == Aiheesta muualla == * Heymansin viralliset kotisivut Luokka:Kanadalaiset uimahyppääjät Luokka:Kanadalaiset olympiamitalistit Luokka:Vuonna 1981 syntyneet Luokka:Elävät henkilöt
Brestin keskusrautatieasema

Brestin keskusrautatieasema (, ) on tärkeä rautateiden kauttakulku- ja risteysasema Brest kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Brestin alueen keskus. == Raideleveys vaihtuu – telienvaihtohallit Brestin asemalla == Brestin keskusasema on merkittävä sekä henkilö- että rahtiliikenteessä niin kansallisesti kuin kansainvälisesti. EU:n puolelle Puolaan jatkavien junien on vaihdettava telinsä sopiviksi keskieurooppalaiselle 1 435 mm raideleveydelle ennen Puolaan saapumistaan. Vastaavasti Puolasta tultaessa on 1 520 mm telit palautettava vaunuihin ennen itään jatkamista; tästä syystä Brestin aseman yhteydessä on isoja telienvaihtoon sopivia halleja sekä laajasti säilytystilaa vaihtoteleille. == Lähteet == == Aiheesta muualla == * Brestin keskusrautatieasemasta * Valko-Venäjän rataverkon kartta *Valko-Venäjän juna- aikatauluja (karttavalikon kautta) Luokka:Valko-Venäjän rautatieliikennepaikat Luokka:Brest (Valko-Venäjä)
Nitraushappo

Nitraavat olosuhteet ovat sellaisessa liuoksessa, jossa esiintyy elektrofiilistä nitroniumionia (NO2+). Liuoksessa nukleofiilit pystyvät reagoimaan nitraattiestereiksi tai orgaanisiksi nitroyhdisteiksi. Typpihappo sinänsä ei ole riittävän vahva happo muodostamaan nitraavia olosuhteita, mutta sekoitettuna väkevään rikkihappoon nitraus onnistuu. Luokka:Hapot
Jack Gregory

John Arthur ”Jack” Gregory (22. kesäkuuta 1923 Sea Mills, Britannia – 15. joulukuuta 2003 Bristol, Britannia) oli brittiläinen yleisurheilija, joka kilpaili pääasiassa 100 metrin juoksussa. Gregory osallistui uransa aikana kahdesti olympialaisiin, vuosina 1948 ja 1952. Molemmilla kerroilla hän kilpaili Britannian joukkueessa pikaviestissä. Lontoon olympialaisissa 1948 Gregory sekä hänen joukkueeseensa kuuluneet Jack Archer, Alastair McCorquodale ja Kenneth Jones saavuttivat hopeaa. Helsingin olympialaisissa 1952 Britannian joukkue sijoittui pikaviestissä neljänneksi. Joukkueeseen kuului Gregoryn lisäksi McDonald Bailey, William Jack ja Brian Shenton. == Ennätykset == *100 jaardin juoksu: 9,8 s (1950) == Lähteet == Luokka:Brittiläiset pikajuoksijat Luokka:Brittiläiset olympiamitalistit Luokka:Englantilaiset rugbynpelaajat Luokka:Vuonna 1923 syntyneet Luokka:Vuonna 2003 kuolleet
Vinkristiini

Vinkristiini on vinka-alkaloideihin kuuluva sytostaattisena syöpälääkkeenä käytettävä aine. Sitä saadaan eristetyksi kasveista: pikkutalviosta (Vinca minor) ja ruusukatarasta (Catharanthus roseus), joka tunnettiin aikaisemmin nimellä punatalvio (Vinca rosea). Vinkristiinin jälkeen on tullut muitakin vinka-alkaloideja lääkeainemarkkinoille antineoplastisiksi aineiksi eli syöpälääkkeiksi. Se annetaan parenteraalisesti, lähinnä iv. -muodossa. Vinkristiinin käyttö on mullistanut erityisesti lasten leukemian hoidon. Aiemmin siihen kuolivat lähes kaikki, nykyisin ei juuri kukaan. Ainetta ei kuitenkaan voida syntetisoida, sillä sen rakenne on niin monimutkainen. Grammaan lääkettä menee 500 kiloa kasvinlehtiä, ja hinta on 13 000 euroa. Syntetisointia selvitetään EU:n rahoittamassa tutkimuksessa VTT:ssä.Jaana Savolainen, Uutta liiketoimintaa marjoista: Punatalvio parantaa lasten leukemiaa. Helsingin Sanomat 14.2.2014 s. A29 Lääkeainemarkkinoilla vinkristiinin tuotenimi on ollut Oncovin. Oncovinia valmistetaan ainakin Pohjoismaista Tanskassa. Vinkristiinin lääkelyhennös on VCR. Sivuvaikutuksinaan vinkristiini saattaa aiheuttaa tuntoaistillisia häiriöitä (parestesiaa) sekä lihasheikkoutta. Verimuutokset ovat toinen mahdollinen haittavaikutus. === Erityistä huomioitavaa === Lääkeainetta saa antaa ainoastaan suonensisäisesti (iv), sillä intratekaalinen antotapa (likvoriin, eli selkäydinnesteeseen tapahtuva injisointi) voi koitua jopa kuolettavaksi.Fimea Lääkeainepistoksen (iv) osuessa laskimon ulkopuolelle taikka lävistäessä heikosti suonen saattaa pistoskohta tulehtua ja turvota. == Lähteet == * Tuomi, Alfering & Olli: Lääkkeet ja niiden käyttö, SHKS/WSOY, 1977 Porvoo ISBN 951-0-06936-1 (s. 114) ===Viitteet=== == Aiheesta muualla == *PubChem: Vincristine *DrugBank: Vincristine *ChemSpider: Vincristine *Kyoto Encyclopedia of Genes and Genomes (KEGG): Vincristine *ChemBlink: Vincristine *Liber Herbarum II: Vinkristiinia sisältäviä kasveja Luokka:Solunsalpaajat Luokka:WHO:n tärkeimmät lääkkeet
Nurmesjärvi

Nurmesjärvi voi tarkoittaa seuraavia järviä: * Nurmesjärvi, järvi Kuhmossa * Nurmesjärvi, järvi Rautavaaralla * Nurmesjärvi, järvi Kärsämäellä * Nurmesjärvi, järvi Nurmeksessa Luokka:Järvien täsmennyssivut
Klaus Richtzenhain

Klaus W. Richtzenhain (s. 1. marraskuuta 1934 Berliini, Saksa) on entinen saksalainen yleisurheilija, joka kilpaili pääasiassa 1 500 metrin juoksussa. Richtzenhain osallistui Melbournen kesäolympialaisiin 1956 kilpaillen sekä 800 metrin että 1 500 metrin juoksuissa. Hän juoksi 800 metrin juoksun alkuerissä ajan 1.53,47; jolla hän jäi eränsä viidenneksi eikä näin päässyt välieriin. 1 500 metrin juoksussa Richtzenhain sen sijaan voitti oman alkueränsä ja pääsi finaaliin, jossa hän sijoittui toiseksi. == Ennätykset == *800 metrin juoksu: 1.48,9 s (1956) *1 500 metrin juoksu: 3.42,02 s (1956) == Lähteet == Luokka:Saksalaiset keskimatkojen juoksijat Luokka:Saksalaiset olympiamitalistit Luokka:Vuonna 1934 syntyneet Luokka:Elävät henkilöt
Lothar Knörzer

Lothar Knörzer (s. 4. elokuuta 1933 Karlsruhe, Saksa) on entinen saksalainen yleisurheilija, joka kilpaili pääasiassa 100 metrin juoksussa. Knörzer osallistui Melbournen kesäolympialaisiin 1956 kilpaillen 4 × 100 metrin viestijuoksussa voittaen pronssia ajalla 40,34 sekuntia. Itä- ja Länsi-Saksan yhdistyneeseen joukkueeseen kuului Knörzerin lisäksi Leonhard Pohl, Heinz Fütterer ja Manfred Germar. == Ennätykset == *100 metrin juoksu: 10,4 s (1956) == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1933 syntyneet Luokka:Elävät henkilöt
Ann Ward

Ann Marie Ward (s. 20. huhtikuuta 1991 Dallas, Texas) on yhdysvaltalainen malli. Hän voitti Huippumalli haussa -televisiosarjan 15. tuotantokauden. Ohjelmassa 188-senttisen Wardin hyvin kapea vyötärö hämmensi tuomareita ja katsojia. Hän voitti 100 000 dollarin arvoisen sopimuksen CoverGirl- kosmetiikkayrityksen kanssa, sopimuksen IMG Models -mallitoimiston kanssa, kuvasarjan Italian Voguessa ja Beauty in Vogue -lehden kansikuvan. ==Lähteet== Luokka:Yhdysvaltalaiset mallit Luokka:Vuonna 1991 syntyneet Luokka:Elävät henkilöt
Grace Jackson

Grace Jackson (s. 14. kesäkuuta 1961 Saint Ann) on entinen jamaikalainen pikajuoksija, joka kilpaili pääasiassa 100 ja 200 metrillä. Sisäratojen MM- kilpailuissa 1987 hän voitti 200 metrillä pronssia. Seuraavana vuonna Soulin olympialaisissa hän voitti 200 metrillä hopeaa juostuaan oman ennätyksensä 21,72. Häntä nopeammin 200 metrillä on juossut vain viisi juoksijaa. Sisäratojen MM-kilpailuissa 1989 hän voitti hopeaa 200 metrillä. ==Ennätykset== ===Ulkoradoilla=== matka aika päiväys paikka 200 m 21,72 s 29. syyskuuta 1988 Soul 400 m 49,57 s 10. heinäkuuta 1988 Nizza ===sisäradoilla=== matka aika päiväys paikka 200 m 22,95 s 4. maaliskuuta 1989 Budapest ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1961 syntyneet Luokka:Elävät henkilöt
Donald Young

Donald Young (s. 23. heinäkuuta 1989 Chicago, Illinois) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 39 marraskuussa 2011. Hän on voittanut urallaan viisi ATP-haastajaturnausta. ==Tennisura== Junioriurallaan Young voitti Australian avointen kaksinpelin vuonna 2005, 15-vuotiaana, jonka jälkeen hän nousi kaikkien aikojen nuorimpana pelaajana junioreiden maailmanlistan ykköseksi. Hän on myös ensimmäinen afroamerikkalainen miespuolinen pelaaja, joka on ollut maailmanlistan ykkösenä. Samana vuonna hän selviytyi Wimbledonissa välieriin ja Yhdysvaltain avoimissa puolivälieriin. Nelinpelissä hän voitti Alex Claytonin kanssa Yhdysvaltain avoimet. Vuonna 2007 Young voitti Wimbledonin kaksinpelin. Ensimmäisen ATP-otteluvoittonsa Young saavutti elokuussa 2007, juuri ennen Yhdysvaltain avoimia. Young voitti New Havenin turnauksen ensimmäisellä kierroksella Amer Delićin. Toisella kierroksella hän hävisi Nikolai Davydenkolle. Yhdysvaltain avoimissa Young eteni kolmannelle kierrokselle voitettuaan ensimmäisellä kierroksella Chris Guccionen ja saatuaan toisella kierroksella luovutusvoiton Richard Gasquet'lta. Kolmannella kierroksella hän hävisi Feliciano Lópezille. Vuoden 2007 päättyessä Young oli nuorin pelaaja maailmanlistan sadan parhaan joukossa, oltuaan sijalla 98. Vuonna 2011 villin kortin Yhdysvaltain avointen pääsarjaan saanut Young eteni neljännelle kierrokselle voittaen toisella kierroksella Stanislas Wawrinkan ja kolmannella kierroksella Juan Ignacio Chelan. Neljännellä kierroksella hän hävisi Andy Murraylle. Young pääsi ATP-turnauksen loppuotteluun ensimmäisen kerran PTT Thailand Openissa, jossa hän hävisi Andy Murraylle. Finaalipaikan myötä Young nousi ensimmäistä kertaa maailmanlistalla 50 parhaan joukkoon. ==Lähteet== ==Aiheesta muualla== * Donald Young profiili ATP:n kotisivuilla Luokka:Yhdysvaltalaiset tennispelaajat Luokka:Vuonna 1989 syntyneet Luokka:Elävät henkilöt
Kenth Eldebrink

Kenth Enar Eldebrink (s. 14. toukokuuta 1955 Morjärv, Ruotsi) on ruotsalainen keihäänheiton olympiapronssimitalisti Los Angelesin kisoista 1984. Hänen tuloksensa Suomen Arto Härkösen voittamassa kilpailussa oli 83,72 m. Eldebrinkin ennätys on vuodelta 1983, eli ns. vanhalla keihäsmallilla heitetty 91,14 m Hänen tyttärensä Frida ja Elin ovat koripalloilijoita ja hänen veljensä Anders Eldebrink entinen NHL-jääkiekkoilija. == Lähteet == Luokka:Ruotsalaiset keihäänheittäjät Luokka:Ruotsalaiset olympiamitalistit Luokka:Vuonna 1955 syntyneet Luokka:Elävät henkilöt
Juha Vidgrén

Juha Vidgrén (s. 1970) on Ponsse Oy:n suurin omistaja. Hän on Ponssen hallituksen jäsen, vastuualueenaan henkilöstö- ja yhteiskuntasuhteet. Hän toimi vuodesta 2010 vuoteen 2020 yhtiön hallituksen puheenjohtajana. Hän on koulutukseltaan opettaja, Oulun yliopistosta valmistunut kasvatustieteen maisteri.Jyrki Iivonen, Puhetta johtaa Einarin poika, Helsingin Sanomat 17.7.2011 sivu C 8 Vidgrénillä on veljiensä kanssa ravitalli Einari Vidgrén Oy, jossa on 15 ravihevosta, siitostammoja ja varsoja. Sen menestynein hevonen on Bowlin For DollarsEinari Vidgren OySukuposti.net. ==Lähteet== Luokka:Suomalaiset yritysjohtajat Luokka:Ravihevosten kasvattajat ja omistajat Luokka:Vuonna 1970 syntyneet Luokka:Elävät henkilöt Luokka:Ponsse
Gangbusters

thumb|Gangbustersin äänitehosteiden luomista. Gangbusters oli yhdysvaltalainen rikoskuunnelmasarja, jota esitettiin 1935–1957. Sarjassa esitetyt rikokset perustuivat tositapahtumiin ja sitä tehtiin läheisessä yhteistyössä FBI:n johtaja J. Edgar Hooverin kanssa. Ohjelman juontajana toimi 1930-luvun lopulla New Jerseyn osavaltion poliisin päällikkö eversti Norman Schwarzkopf Sr. Gangbusters valittiin Radio Hall of Fameen vuonna 2011. == Lähteet == == Aiheesta muualla == * radiolovers.com: sarjan jaksoja MP3-muodossa Luokka:Yhdysvaltalaiset radiokuunnelmat Luokka:Radio Hall of Fame